
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	
Ниво на конфиденциалност 1
                                                                                                                       [TLP-GREEN]
 
ДО:
Д-Р ВАЛЕНТИН ХРИСТОВ
КМЕТ НА ОБЩИНА ПЛЕВЕН
ПЛ. ВЪЗРАЖДАНЕ № 2 
5800 ГР. ПЛЕВЕН 

Относно: Инвестиционно предложение (ИП): „Допълнително питейно-битово водоснаб-дяване на с. Къшин от нов тръбен кладенец находящ се в ПИ 56722.259.669, гр. Плевен, общ. Плевен“

УВАЖАЕМИ ГОСПОДИН ХРИСТОВ,

Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (обн. ДВ бр. 91/25.09.2002 г.) и чл. 4, ал. 1 от Наредбата за условията и реда за извършване на оценка на въздействие върху околната среда. (Наредба за ОВОС, обн. ДВ бр. 25/18.03.2003 г., с изм. и доп.), и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, обн. ДВ бр.73/11.09.2007 г.). 
На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:
I. По отношение на изискванията за оценка на въздействието върху околната среда (ОВОС)  на инвестиционни предложения по глава шеста, раздел III от ЗООС:
С инвестиционното предложение се предвижда изграждане на тръбен кладенец в  ПИ с идентификатор 56722.259.669, в землището на гр.Плевен. Водовземното съоръжение (тръбен кладенец) ще бъде с дълбочина до 180 ± 20 м, проектни географски координати в мястото на изграждане: N 43°23'25.1" E 24°34'57.8", кота терен 224 м. След изграждане, кладенеца ще бъде оборудван с потопяема помпа. Очакваното годишно водно количество е 40150 м3/год. и средноденонощен дебит 1,273 л/сек. Добитото водно количество ще се използва за допълнително питейно - битово водоснабдяване на с. Къшин, община Плевен. С настоящото ИП не се предвижда изграждане на нова техническа инфраструктура. Необходимата техническа инфраструктура за довеждане на добитите водни количества до водопроводната мрежа на с. Къшин ще е предмет на друго инвестиционно предложение.  
ПИ с идентификатор 56722.259.669 гр. Плевен е публична общинска собственост с трайно предназначение на територията: „територия, заета от води и водни обекти“, НТП „водоем“, с площ 7671 м2, съгласно скица на поземлен имот № 15-94455-23.01.2026 г. на АГКК - гр. София. 
Съгласно становище на БДДР Плевен с изх. № ПУ-01-362-1/22.04.2026 г., наш вх. № АО-2058-3/22.04.2026 г., реализирането на ИП: „Допълнително питейно - битово водо-снабдяване на с. Къшин от нов тръбен кладенец находящ се в ПИ 56722.259.669, гр. Плевен, общ. Плевен“ не се очаква да окаже негативно въздействие върху водите и водните екосистеми, и е допустимо спрямо ПУРБ и ПУРН в Дунавски район за периода 2022 – 2027 г., спрямо Закона за водите и наредбите към него, при спазване на мерките и законовите изисквания, посочени в т. 1.1.5 и т. 2 от становището, в т.ч.: 
- мярка с код DW_1 Забрани и ограничения за изпълнение на дейности в зоните за защита на питейните води и в определените СОЗ и буферните зони около водовземните съоръжения/системи и код на действие DW_1_3 Определяне на СОЗ около съоръженията за ПБВ, съгласно действащото законодателство; 
- дейностите по изграждане на съоръжение за водовземане от подземни води и водовземането чрез него подлежат на разрешителен режим, съгласно разпоредбите на Глава четвърта „Разрешителен режим“ от ЗВ и при спазване разпоредбите на Наредба №1/10.10.2007 г.; 
- с цел опазване на водите, предназначени за питейно-битово водоснабдяване, водоползвателите - титуляри на разрешителни, имат задължение да предприемат действия за определяне на СОЗ на съоръженията за питейно - битово водоснабдяване, съгласно изискванията на Наредба № 3/ 2000 г.
Становището е публикувано на адрес: https://www.bd-dunav.bg/content/stanovishta-za-dopustimost/.
	Описаното ИП попада в обхвата на т. 2, буква г) дълбоки сондажи, в т. ч.:  геотермални, за съхраняване на ядрени отпадъци, за водоснабдяване, с изключение на тези за изследване на стабилността на геоложката основа от Приложение № 2 към чл. 93, ал. 1, т. 1 и т. 2 на Закона за опазване на околната среда (ЗООС) и подлежи на преценяване необходимостта от ОВОС, с компетентен орган РИОСВ – гр. Плевен.
II. По отношение на изискванията за екологична оценка (ЕО) по Глава шеста, раздел II от ЗООС:
Реализацията на инвестиционното предложение не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ).
ИП не попада в обхвата на глава шеста, раздел II от ЗООС и не е необходимо провеждане на процедура за екологична оценка.
III. По отношение на изискванията на чл. 31 от Закона за биологичното разнообразие:
Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ бр.73/11.09.2007г.) ИП: „Допълнително питейно-битово водоснабдяване на с. Къшин от нов тръбен кладенец находящ се в ПИ 56722.259.669, гр. Плевен, общ. Плевен“, подлежи на оценка за съвместимост по реда на глава трета от Наредбата за ОС, чрез процедура по преценяване необходимостта от ОВОС. 
Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
Съгласно чл. 22, ал. 2 от Тарифата за таксите, които се събират в системата на Министерството на околната  среда и водите приета с ПМС № 136/13.05.2011 г. (ДВ, бр. 39/2011г.), държавната такса за съвместяване на процедурите е 255,65 € (считано от 01.01.2026 г.).   
Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
IV. За провеждане на процедура по преценка от необходимостта за извършване на ОВОС е необходимо да представите в РИОСВ Плевен:
1. Искане за преценяване необходимостта от ОВОС.
2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС и информация относно обществения интерес, ако такъв е бил проявен. 	
Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за:
- представяне на пълна, изчерпателна и добре онагледена информация за местоположението и точните отстояния от територията на инвестиционното предложение (обекта, дейността) спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС (жилищни сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване (хотели, мотели, общежития, почивни домове, ваканционни селища, къмпинги, хижи и др.), места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно - охранителни зони на водоизточ-ници и водоснабдителни съоръжения за питейно-битово водоснабдяване;
- посочване на потенциални източници на вредности на оценяваната територия и граничещите с нея.
3. Оригинален документ за платена такса: 255,65 € (считано от 01.01.2026 г.), съгласно чл. 1, ал. 5, т. 1 на Тарифата за таксите, на сметката на РИОСВ – гр.Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF

На документа за платена такса, като основание за плащане да се впише и входящия номер на Уведомлението за ИП, под който е заведено в РИОСВ Плевен (вх. № АО-2058/ 06.04.2026 г.).
Информираме Ви, че на основание чл. 2а, ал. 5, т. 1 от Наредбата за ОВОС, процедурата по ОВОС за горепосоченото ИП се прекратява, когато повече от 12 месеца  възложителят не е изпълнил дадените му от компетентния орган указания по чл. 5, ал. 1 от същата Наредба.


						
С уважение, 
   
гр. Плевен, ул. “Ал. Стамболийски” 1А, 

)тел/факс: +359 64 806 951 и +359 64 800 711, 
e-mail: office@riew-pleven.eu  интернет сайт http://riew-pleven.eu/

